				|

		52012PC0512

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană) în ceea ce privește interacțiunea sa cu Regulamentul (UE) nr. …/… al Consiliului de atribuire a unor sarcini specifice Băncii Centrale Europene în ceea ce privește politicile legate de supravegherea prudențială a instituțiilor de credit /* COM/2012/0512 final - 2012/0244 (COD) */

			   	EXPUNERE DE MOTIVE
1.           CONTEXTUL PROPUNERII
Astăzi, soliditatea sectorului bancar
este încă strâns legată, în multe cazuri, de statul membru în care
instituțiile își au sediul. Îndoielile existente în ceea ce
privește sustenabilitatea datoriei publice, perspectivele de creștere
economică și viabilitatea instituțiilor de credit au creat
și creează pe piață tendințe negative care se
influențează reciproc. Acest lucru poate conduce la apariția de riscuri
pentru viabilitatea unor instituții de credit și pentru stabilitatea
sistemului financiar și poate impune o povară grea asupra
finanțelor publice, aflate deja sub presiune, din statele membre în
cauză.
Situația prezintă riscuri specifice
în cadrul zonei euro, unde moneda unică crește probabilitatea ca
evoluțiile dintr-un stat membru să creeze riscuri pentru dezvoltarea
economică și stabilitatea zonei euro în ansamblu. În plus, riscul
actual de dezintegrare financiară de-a lungul granițelor
naționale compromite în mod semnificativ piața unică a
serviciilor financiare și o împiedică să contribuie la
redresarea economică.
Crearea Autorității bancare europene
(ABE), prin Regulamentul (UE) nr. 1093/2010 al Parlamentului European
și al Consiliului din 24 noiembrie 2010 de instituire a
Autorității europene de supraveghere (Autoritatea bancară
europeană), și a Sistemului european de supraveghere financiară
(SESF) a contribuit deja la o mai bună cooperare între
autoritățile naționale de supraveghere și la elaborarea
unui cadru de reglementare unic pentru serviciile financiare în UE. Cu toate
acestea, în multe cazuri supravegherea băncilor continuă să fie
efectuată la nivel național, ea nereușind să țină
pasul cu piețele bancare integrate. Încă din perioada de debut a
crizei bancare, eșecurile în materie de supraveghere au erodat
semnificativ încrederea în sectorul bancar din UE și au contribuit la
agravarea tensiunilor pe piețele datoriei suverane din zona euro.
De aceea, în mai 2012, ca parte a unei viziuni
pe termen lung privind integrarea bugetară și economică, Comisia
a solicitat crearea unei uniuni bancare pentru a restabili încrederea în
bănci și în moneda euro. Printre elementele‑cheie ale uniunii
bancare ar trebui să se numere un mecanism de supraveghere unic (MSU) care
să exercite un control direct asupra băncilor, pentru a asigura
respectarea normelor prudențiale într-o manieră strictă și
imparțială și a efectua un control real al piețelor bancare
transfrontaliere. Garantarea faptului că supravegherea bancară din
întreaga zonă euro respectă standarde comune înalte va contribui la
construirea încrederii necesare între statele membre, condiție
prealabilă pentru introducerea oricăror mecanisme comune de
protecție.
La summitul zonei euro din 29 iunie 2012,
șefii de stat sau de guvern au cerut Comisiei să prezinte propuneri
de instituire rapidă a unui mecanism de supraveghere unic. În momentul în
care acest mecanism destinat băncilor din zona euro va fi
operațional, MES ar avea posibilitatea de a recapitaliza băncile în
mod direct, în urma unei simple decizii. În concluziile Consiliului European pe
marginea reuniunii din 28 - 29 iunie 2012 se afirmă că această
declarație a zonei euro și ulterioarele propuneri ale Comisie pe
această temă ar trebui să aibă în vedere elaborarea unei
foi de parcurs specifice, cu termene limită bine definite, pentru
realizarea unei uniuni economice și monetare veritabile.
În cadrul acestui nou mecanism, BCE va
îndeplini o gamă largă de sarcini-cheie de supraveghere a
instituțiilor de credit din statele membre din zona euro. În scopul menținerii și extinderii
pieței interne, și alte state membre vor putea să colaboreze
îndeaproape cu BCE.
Pentru a se evita fragmentarea pieței
interne în urma instituirii mecanismului de supraveghere unic, trebuie
garantată funcționarea adecvată a ABE.
Prin urmare, rolul ABE trebuie menținut în vederea dezvoltării
în continuare a cadrului de reglementare unic și asigurării
convergenței practicilor de supraveghere în întreaga UE.
Împreună cu propunerea de Regulament al
Consiliului de atribuire a unor sarcini specifice Băncii Centrale Europene
în ceea ce privește politicile legate de supravegherea
prudențială a instituțiilor de credit în conformitate cu
articolul 127 alineatul (6) din TFUE, prezenta propunere introduce
modificări specifice la Regulamentul de instituire a Autorității
bancare europene.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Comisia a luat în calcul analiza
efectuată în contextul adoptării „pachetului de măsuri de
supraveghere” prin care au fost create autoritățile de supraveghere
europene, analiză care a evaluat aspecte de natură
operațională, financiară, juridică și de
guvernanță, pertinente pentru instituirea unui mecanism de
supraveghere unic. Elaborarea unei evaluări formale a impactului nu a fost
posibilă, dat fiind calendarul stabilit de summitul zonei euro din
29 iunie.
3.           ELEMENTELE JURIDICE ALE PROPUNERII
Propunerea se bazează pe
articolul 114 din TFUE, deoarece modifică Regulamentul (UE)
nr. 1093/2010 adoptat cu același temei juridic.
Propunerea se limitează la o ajustare a
normelor de procedură în temeiul cărora funcționează ABE,
pentru a ține seama de sarcinile de supraveghere atribuite BCE și
pentru a garanta că ABE poate continua să își îndeplinească
funcțiile de protecție a integrității, eficacității
și bunei funcționări a pieței interne în sectorul
serviciilor financiare și de menținere a stabilității
sistemului financiar în cadrul pieței interne. Propunerea nu modifică
echilibrul dintre competențele ABE și cele ale
autorităților naționale. Dispozițiile propunerii nu
depășesc ceea ce este strict necesar pentru atingerea obiectivelor
urmărite. Prin urmare, propunerea respectă principiile
subsidiarității și proporționalității
prevăzute la articolul 5 din Tratatul privind Uniunea Europeană.
4.           Explicarea detaliată a propunerii
Competențele ABE, în special medierea
obligatorie/situațiile de urgență
Textul de la articolul 4, articolul 18
alineatul (1) și articolul 35 alineatele (1)-(3) se
modifică pentru a garanta că ABE își poate îndeplini sarcinile
și în raport cu BCE, clarificând faptul că noțiunea de
„autorități competente” include în egală măsură BCE,
ca și în cazul celorlalte articole care fac trimitere la
„autoritățile competente”.
Pentru a garanta că ABE își poate
îndeplini sarcinile de soluționare a dezacordurilor și poate
interveni în situații de urgență și în relație cu BCE,
la articolele 18 și 19 se introduce câte un nou alineat (3a) pentru a
prevedea o procedură specială în ceea ce privește decizia
luată de ABE în temeiul articolului 18 alineatul (3) sau al
articolului 19 alineatul (3). Procedura prevede că, în cazul în
care BCE nu respectă una dintre măsurile adoptate de ABE pentru a
soluționa un dezacord sau pentru a interveni într-o situație de urgență,
BCE are obligația de a explica motivele care stau la baza deciziei sale.
Într-o astfel de situație puțin probabilă, atunci când
dispozițiile relevante sunt prevăzute de legislația direct
aplicabilă a Uniunii, ABE poate adopta o decizie individuală adresată
instituției financiare vizate pentru a-și pune în aplicare decizia
și, de regulă, ABE trebuie să procedeze în acest mod. Acest
lucru va garanta aplicarea integrală a deciziei de soluționare a unui
dezacord adoptate de ABE, precum și a deciziei sale de intervenție
într-o situație de urgență.
Modalitățile de vot
Coordonarea de către BCE a poziției
statelor membre din zona euro face necesară revizuirea
modalităților de vot prevăzute de regulamentul ABE, pentru a
garanta că deciziile ABE vor fi luate în interesul menținerii și
consolidării pieței interne pentru sectorul serviciilor financiare.
Conform regulamentului ABE, deciziile
referitoare la aspectele de reglementare [standardele tehnice obligatorii,
orientările și recomandările prevăzute la articolele 10, 15
și 16, precum și deciziile de revizuire a restricțiilor impuse
activităților financiare prevăzute la articolul 9
alineatul (5)], precum și cele referitoare la aspectele bugetare
(capitolul VI) se adoptă de către consiliul supraveghetorilor cu majoritatea
calificată a membrilor săi, astfel cum este definită la
articolul 16 alineatul (4) din TUE și la articolul 3 din
Protocolul (nr. 36) privind dispozițiile tranzitorii.
Deciziile referitoare la alte aspecte (de
exemplu, deciziile privind încălcările legislației adoptate în
temeiul articolului 17, deciziile privind soluționarea dezacordurilor
adoptate în temeiul articolului 19 și deciziile privind alegerea
membrilor consiliului de administrație) se adoptă de către
consiliul supraveghetorilor cu majoritatea simplă a membrilor săi cu
drept de vot, conform regulii „un om, un vot”.
Dacă drepturile de vot rămân
neschimbate, nu se poate garanta faptul că deciziile adoptate cu
majoritate simplă vor reprezenta întotdeauna interesele Uniunii în
ansamblul ei. Prin urmare, modalitățile de vot trebuie ajustate în
anumite cazuri specifice de majoritate simplă, pentru a garanta
menținerea integrității pieței interne și pentru a se
evita în același timp riscul de a paraliza procesul decizional al ABE.
Cea mai bună opțiune
identificată pentru atingerea acestui obiectiv este aceea de a conferi
competențe de decizie unui grup independent și de a prevedea un
mecanism solid de vot cu majoritate inversă care va garanta faptul că
propunerile elaborate de grupul independent sunt susținute atât de statele
membre care fac parte din zona euro, cât și de statele membre care nu fac
parte din zona euro. Acest lucru va garanta că statele membre din zona
euro nu pot avea o minoritate de blocare în cazul măsurilor adoptate
împotriva unuia dintre ele.
Prin urmare, articolul 41 din
regulamentul ABE se modifică pentru a conferi grupului independent putere
mai mare de decizie cu privire la încălcările legislației UE
și la soluționarea dezacordurilor și pentru a adapta în
consecință normele referitoare la componența grupului.
Articolul 44 din regulamentul ABE se
modifică pentru a prevedea că deciziile propuse de grupul independent
se adoptă dacă nu sunt respinse cu majoritate simplă, care
include cel puțin trei voturi ale statelor membre participante și
trei voturi ale statelor membre neparticipante. Se adaugă o
dispoziție specială cu privire la numirea grupului independent.
Componența consiliului de
administrație
Având în vedere că la alegerea
consiliului de administrație au o influență decisivă
membrii din partea statelor membre participante la mecanismul de supraveghere
unic sau a celor care colaborează îndeaproape cu acesta (majoritate
simplă a membrilor prezenți), membrii din partea statelor membre care
nu participă la mecanismul de supraveghere unic nu pot fi
reprezentați în mod adecvat în cadrul consiliului de administrație.
În scopul garantării unei componențe echilibrate a consiliului de
administrație, care să reflecte Uniunea Europeană în ansamblul
ei și care să includă statele membre care nu participă la
mecanismul de supraveghere unic, prezenta propunere modifică
componența consiliului de administrație al ABE astfel încât să
se asigure faptul că în cadrul consiliului de administrație sunt
reprezentați cel puțin doi membri din partea statelor membre care nu
participă la mecanismul de supraveghere unic.
Prin urmare, articolul 45 din
regulamentul ABE se modifică pentru a garanta că cel puțin
două state membre care nu participă la mecanismul de supraveghere
unic fac parte din consiliul de administrație.
Revizuirea modalităților de vot
în lumina evoluțiilor viitoare
În fine, pentru a fi luate în considerare
eventualele evoluții în ceea ce privește numărul de state membre
care au euro ca monedă națională sau ale căror
autorități competente au intrat într-o relație de cooperare strânsă
în conformitate cu articolul 6 din Regulamentul …/…,
Comisiei i se cere să revizuiască dispozițiile propuse
pentru a analiza dacă, în lumina acestor evoluții, sunt necesare noi
ajustări pentru a garanta că deciziile ABE sunt luate în interesul
menținerii și consolidării pieței interne a serviciilor
financiare.
5.           IMPLICAȚIILE BUGETARE
Propunerea nu are implicații pentru
bugetul UE.

2012/0244 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (UE) nr.
1093/2010 de instituire a Autorității europene de supraveghere
(Autoritatea bancară europeană) în ceea ce privește
interacțiunea sa cu Regulamentul (UE) nr. …/… al Consiliului de atribuire
a unor sarcini specifice Băncii Centrale Europene în ceea ce privește
politicile legate de supravegherea prudențială a instituțiilor
de credit
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114,
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[1],

având în vedere avizul Băncii Centrale
Europene[2]
hotărând în conformitate cu procedura
legislativă ordinară,
întrucât:
(1)       La 29 iunie 2012,
șefii de stat și de guvern din zona euro au invitat Comisia să
prezinte propuneri în vederea instituirii unui mecanism de supraveghere unic
care să implice Banca Centrală Europeană (BCE). În concluziile
Consiliului European din 29 iunie 2012, președintele
Consiliului European a fost invitat să elaboreze, în strânsă
colaborare cu președintele Comisiei, cu președintele Eurogrupului
și cu președintele BCE, o foaie de parcurs specifică cu un
calendar precis pentru realizarea unei uniuni economice și monetare
veritabile, care să includă propuneri concrete privind
menținerea unității și integrității pieței
unice în domeniul serviciilor financiare și care să ia în considerare
declarația zonei euro și intenția Comisiei de a înainta
propuneri în temeiul articolului 127 din Tratatul privind
funcționarea Uniunii Europene (TFUE).
(2)       Instituirea mecanismului de
supraveghere unic constituie o primă etapă în direcția
creării unei uniuni bancare europene, susținută de un cadru cu
adevărat unic de reglementare a serviciilor financiare și
compusă, de asemenea, dintr-o schemă de garantare a depozitelor
și un cadrul de rezoluție comune.
(3)       În scopul instituirii
mecanismului de supraveghere unic, Regulamentul (UE) nr. …/… al
Consiliului[3]
[Regulamentul 127(6)] atribuie BCE sarcini specifice în ceea ce privește
politicile legate de supravegherea prudențială a instituțiilor
de credit în statele membre a căror monedă națională este
euro. Alte state membre pot colabora îndeaproape cu BCE. În temeiul
regulamentului menționat, BCE va coordona și exprima poziția
respectivelor state membre în ceea ce privește deciziile care urmează
a fi adoptate de către consiliul supraveghetorilor din cadrul
Autorității bancare europene (ABE) și care intră în sfera
de competențe a BCE.
(4)       Atribuirea unor sarcini de
supraveghere Băncii Centrale Europene în sectorul bancar pentru o parte a
statelor membre ale Uniunii nu trebuie să compromită în niciun fel
funcționarea pieței interne în domeniul serviciilor financiare. Prin
urmare, este necesar ca, în urma atribuirii sus-menționate, să se
asigure buna funcționare a ABE.
(5)       Având în vedere sarcinile de
supraveghere atribuite BCE de Regulamentul (UE) nr. …/… al Consiliului
[Regulamentul 127(6)], ABE trebuie să aibă capacitatea de a-și
îndeplini sarcinile și în raport cu BCE. Pentru a garanta faptul că
mecanismele existente de soluționare a dezacordurilor și de
intervenție în situații de urgență rămân eficace,
trebuie prevăzută o procedură specifică. În
speță, în cazul în care BCE nu respectă una dintre măsurile
adoptate de ABE pentru a soluționa un dezacord sau pentru a interveni
într-o situație de urgență, BCE trebuie să aibă
obligația de a explica motivele care stau la baza deciziei sale. Într-o
astfel de situație, atunci când ABE poate adopta o decizie
individuală adresată instituției financiare vizate în baza
dispozițiilor prevăzute de legislația direct aplicabilă a
Uniunii, ABE trebuie să procedeze astfel.
(6)       Pentru a garanta că sunt
luate în considerare în mod adecvat interesele tuturor statelor membre și
pentru a permite buna funcționare a ABE în vederea menținerii și
extinderii pieței interne în domeniul serviciilor financiare,
modalitățile de vot în cadrul consiliului supraveghetorilor trebuie
adaptate, mai ales în ceea ce privește deciziile adoptate de ABE cu
majoritate simplă.
(7)       Deciziile privind
încălcările legislației Uniunii și deciziile de
soluționare a dezacordurilor trebuie examinate de un grup independent
compus din membri cu drept de vot ai consiliului supraveghetorilor care nu se
află în conflict de interese, numit de consiliul supraveghetorilor.
Deciziile propuse de grup consiliului supraveghetorilor trebuie considerate ca
fiind adoptate, dacă nu sunt respinse cu o majoritate simplă care
trebuie să includă un număr adecvat de voturi din partea
statelor membre participante la mecanismul de supraveghere unic și din
partea statelor membre neparticipante la acest mecanism.
(8)       Membrii grupului independent
constituit în conformitate cu articolul 41 alineatul (2) din
Regulamentul (UE) nr. 1093/2010 nu trebuie considerați a fi
într-o situație de conflict de interese numai pe motivul că sunt
reprezentanți ai autorităților competente care fac parte din
mecanismul de supraveghere unic, iar un anumit caz în care grupul trebuie
să ia o decizie privește mecanismul de supraveghere unic. ABE
trebuie să elaboreze regulamentul de procedură al grupului care
să garanteze independența și obiectivitatea acestuia.
(9)       Componența consiliului
de administrație trebuie să fie echilibrată și trebuie
garantată reprezentarea adecvată a statelor membre care nu
participă la mecanismul de supraveghere unic.
(10)     În vederea asigurării
bunei funcționări a ABE și a reprezentării adecvate a
tuturor statelor membre, după o anumită perioadă trebuie
revizuite modalitățile de vot, componența consiliului de
administrație și componența grupului independent, luând în
considerare experiența acumulată și evoluțiile ulterioare
în domeniu.
(11)     Deoarece obiectivele
prezentului regulament, și anume garantarea unui nivel ridicat, eficient
și consecvent de reglementare și supraveghere prudențială
în întreaga Uniune Europeană, protejarea integrității,
eficienței și bunei funcționări a piețelor financiare
și menținerea stabilității sistemului financiar, nu se pot
realiza în mod satisfăcător de către statele membre și, în
consecință, având în vedere amploarea și efectele acțiunii,
pot fi realizate mai bine la nivelul Uniunii, Uniunea poate adopta măsuri,
în conformitate cu principiul subsidiarității prevăzut la
articolul 5 din Tratatul privind Uniunea Europeană. În conformitate
cu principiul proporționalității prevăzut la articolul
menționat, prezentul regulament nu depășește ceea ce este
necesar pentru atingerea acestor obiective,
ADOPTĂ PREZENTUL REGULAMENT:
Articolul 1
Regulamentul (UE) nr. 1093/2010 se
modifică după cum urmează:
1.           La articolul 4 alineatul (2),
litera (i) se înlocuiește cu următorul text:
„(i) autoritățile competente astfel
cum sunt definite în Directivele 2006/48/CE și 2006/49/CE, inclusiv BCE
pentru aspectele care țin de sarcinile atribuite acesteia prin
Regulamentul (UE) nr.…/…* al Consiliului [Regulamentul Consiliului 127(6)
TFUE], în Directiva 2007/64/CE și astfel cum sunt menționate în
Directiva 2009/110/CE.
__________________________
* JO L …, ….., p…. ”
2.           Articolul 18 se
modifică după cum urmează:
(a) alineatul (1) se înlocuiește cu
următorul text:
„(1) În
cazul unor evoluții negative care pot periclita grav buna funcționare
și integritatea piețelor financiare sau stabilitatea, în totalitate
sau în parte, a sistemului financiar din Uniune, Autoritatea facilitează
în mod activ și, atunci când consideră că este necesar,
coordonează eventualele măsuri luate de către
autoritățile de supraveghere competente relevante.
Pentru a putea îndeplini respectivul rol de
facilitare și coordonare, Autoritatea este informată pe deplin cu
privire la eventualele evoluții relevante și este invitată
să participe în calitate de observator la eventualele reuniuni relevante ale
autorităților de supraveghere competente.”
(b) după alineatul (3) se introduce
următorul alineat:
„(3a)    Atunci
când Autoritatea solicită BCE în calitate de autoritate competentă
să ia măsurile necesare în conformitate cu alineatul (3), BCE
dă curs solicitării sau, în termen de cel mult 48 de ore,
prezintă Autorității motivele întemeiate care justifică
nerespectarea ei.”
3.           La articolul 19, după
alineatul (3) se introduce următorul alineat:
„(3a) Atunci când Autoritatea solicită
BCE în calitate de autoritate competentă să ia măsuri specifice
sau să se abțină de la adoptarea de măsuri în conformitate
cu alineatul (3), BCE dă curs solicitării sau, în termen de zece
zile lucrătoare de la primirea solicitării, prezintă
Autorității motivele întemeiate care justifică nerespectarea
ei.”
4.           La articolul 35,
alineatele (1), (2) și (3) se înlocuiesc cu următorul text:
„(1) La
cererea Autorității, autoritățile competente
furnizează Autorității toate informațiile necesare pentru
îndeplinirea mandatului conferit acesteia prin prezentul regulament, cu
condiția ca ele să aibă în mod legal acces la informațiile
relevante și ca solicitarea de informații să fie
proporțională cu natura mandatului în cauză.
2. Autoritatea
poate solicita, de asemenea, ca informațiile să-i fie transmise la
intervale regulate și în formate specificate. Astfel
de solicitări se efectuează, acolo unde este posibil, utilizând
formate de raportare comune.
3. La
cererea justificată corespunzător a unei autorități
competente, Autoritatea poate oferi orice informații necesare pentru a permite
autorității competente respective să își îndeplinească
atribuțiile în conformitate cu obligațiile de secret profesional
stabilite în legislația sectorială și la articolul 70.”
5.           La articolul 41,
alineatele (2), (3) și (4) se înlocuiesc cu următorul text:
„(2) În vederea îndeplinirii scopurilor
prevăzute la articolele 17 și 19, consiliul supraveghetorilor
instituie un grup independent, compus din președinte și doi membri
numiți de consiliul supraveghetorilor dintre membrii săi cu drept de
vot. Cel puțin unul dintre membrii grupului independent este dintr-un stat
membru care nu este un stat membru participant în conformitate cu Regulamentul
(UE) nr. …/… [Regulamentul Consiliului 127(6) TFUE].
Membrii grupului acționează
independent și obiectiv, în conformitate cu articolul 42 și nu
trebuie să fie reprezentanți ai autorității competente
vizate și nici ai autorităților competente implicate în
dezacord.
3. Grupul propune consiliului
supraveghetorilor o decizie spre adoptare finală, în conformitate cu procedura
prevăzută la articolul 44 alineatul (1) al treilea
paragraf.
4. Consiliul supraveghetorilor adoptă
regulamentul de procedură al grupului menționat la
alineatul (2), inclusiv normele de punere în aplicare a cerinței
prevăzute la același alineat, al doilea paragraf.”
6.           La articolul 42 se
adaugă următorul paragraf:
„Primul și al doilea paragraf nu aduc
atingere sarcinilor atribuite BCE prin Regulamentul (UE) nr. …/… [Regulamentul Consiliului 127(6) TFUE].”
7.           La articolul 44,
alineatul (1) se înlocuiește cu următorul text:
„(1) Deciziile
consiliului supraveghetorilor se adoptă cu majoritatea simplă a
membrilor săi. Fiecare membru dispune de
un vot.
În ceea ce privește actele specificate la
articolele 10-16, precum și măsurile și deciziile adoptate în
temeiul articolului 9 alineatul (5) al treilea paragraf și în temeiul
capitolului VI și prin derogare de la primul paragraf din prezentul
alineat, consiliul supraveghetorilor adoptă decizii cu o majoritate
calificată a membrilor săi, astfel cum este definită la
articolul 16 alineatul (4) din Tratatul privind Uniunea Europeană și
la articolul 3 din Protocolul (nr. 36) privind dispozițiile tranzitorii.
În ceea ce privește deciziile în temeiul
articolelor 17 și 19, decizia propusă de grup se consideră
adoptată dacă nu este respinsă cu majoritate simplă care
include cel puțin trei voturi ale membrilor reprezentanți ai statelor
membre participante și trei voturi ale membrilor reprezentanți ai
statelor membre care nici nu sunt participante în conformitate cu Regulamentul (UE)
nr.…/… [Regulamentul Consiliului 127(6) TFUE], nici nu colaborează
îndeaproape cu BCE în conformitate cu regulamentul menționat.
Prin derogare de la al treilea paragraf, de la
data la care patru sau mai puține state membre nici nu sunt participante
în conformitate cu Regulamentul (UE) nr.…/… [Regulamentul Consiliului
127(6) TFUE], nici nu colaborează îndeaproape cu BCE în conformitate cu
regulamentul menționat, decizia propusă de grup se consideră
adoptată dacă nu este respinsă cu majoritate simplă care
include cel puțin un vot din partea membrilor reprezentanți ai
respectivelor state membre.
Fiecare membru dispune de un vot.
În ceea ce privește componența
grupului în conformitate cu articolul 41 alineatul (2), consiliul
supraveghetorilor trebuie să tindă către unanimitate. În absența unanimității, deciziile
consiliului supraveghetorilor se adoptă cu o majoritate de trei sferturi
dintre membrii săi. Fiecare membru
dispune de un vot.”
8.           La articolul 45 alineatul (1)
al treilea paragraf se înlocuiește cu următorul text:
„Mandatul membrilor aleși de consiliul
supraveghetorilor este de doi ani și jumătate. Acest mandat poate fi prelungit o singură dată. Componența consiliului de administrație
este echilibrată și proporțională și reflectă
Uniunea în ansamblu. Consiliul de
administrație include cel puțin doi reprezentanți ai statelor
membre care nici nu sunt participante în conformitate cu Regulamentul (UE)
nr.…/… [Regulamentul Consiliului 127(6) TFUE], nici nu colaborează
îndeaproape cu BCE în conformitate cu regulamentul menționat. Mandatele se suprapun și se aplică un
sistem corespunzător de rotație.”
Articolul 2
Fără a aduce atingere
articolului 81 din Regulamentul (UE) nr. 1093/2010, până la
1 ianuarie 2016, Comisia publică un raport referitor la aplicarea
dispozițiilor prezentului Regulament cu privire la:
(a)
adecvarea modalităților de vot;
(b)
componența consiliului de administrație;
și
(c)
componența grupului independent care
pregătește deciziile în sensul articolelor 17 și 19.
În exact, raportul ia în considerare
eventualele evoluții în ceea ce privește numărul de state membre
care au euro ca monedă națională sau ale căror
autorități competente au intrat într-o relație de cooperare
strânsă în conformitate cu articolul 6 din Regulamentul …/… și
analizează dacă, în lumina acestor evoluții, sunt necesare noi
ajustări ale dispozițiilor respective pentru a garanta că
deciziile ABE sunt luate în interesul menținerii și consolidării
pieței interne a serviciilor financiare.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu,
Președintele                                                  Președintele
[1]               JO C , , p. .
[2]               JO C, ,p. .
[3]


Anunţ juridic important

|

52009PC0476

Propunere de regulament al Consiliului privind deschiderea şi modul de gestionare a contingentelor tarifare comunitare autonome pentru anumite produse pescăreşti pentru perioada 2010 - 2012  /* COM/2009/0476 final */

	[pic] | COMISIA COMUNITĂŢILOR EUROPENE |Bruxelles, 11.9.2009COM(2009) 476 finalPropunere deREGULAMENT AL CONSILIULUIprivind deschiderea și modul de gestionare a contingentelor tarifare comunitare autonome pentru anumite produse pescărești pentru perioada 2010 - 2012EXPUNERE DE MOTIVE1) CONTEXTUL PROPUNERII |Motivele și obiectivele propunerii/Context general Regulamentul (CE) nr. 824/2007 al Consiliului din 10 iulie 2007 (JO L 184) de stabilire a contingentelor tarifare comunitare autonome pentru anumite produse pescărești pentru perioada 2007-2009 a expirat la 31.12.2009. Prezenta propunere va introduce un regim similar între 2010 și 2012 pentru a garanta condițiile adecvate de aprovizionare a industriei comunitare pentru perioada 2010-2012. Este în interesul UE să mărească volumul anumitor contingente tarifare autonome existente, dat fiind că industriile de prelucrare din anumite state membre se confruntă cu dificultăți majore în procurarea în cantități suficiente a anumitor produse pescărești de origine comunitară. De asemenea, date fiind nevoile de aprovizionare care s-au schimbat, propunerea cuprinde un nou produs, un contingent nu a fost prelungit și, pentru alte produse, volumul contingentelor a fost redus. |Dispoziții în vigoare în domeniul propunerii Regulamentul (CE) nr. 824/2007 al Consiliului din 10 iulie 2007 privind deschiderea și modul de gestionare a unor contingente tarifare comunitare autonome pentru anumite produse pescărești pentru perioada 2007-2009. |Coerența cu celelalte politici și obiective ale Uniunii În conformitate cu politicile din domeniul agriculturii, al pescuitului, al comerțului, al dezvoltării și al relațiilor externe. Prezenta propunere nu are efecte negative asupra țărilor în curs de dezvoltare care beneficiază de un acord comercial preferențial cu UE, cum ar fi sistemul SPG (sistemul de preferințe generalizate) sau APE (acordurile de parteneriat economic). |2) CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Metodele de consultare, principalele sectoare vizate și profilul general al respondenților Consultarea statelor membre prin intermediul Comitetului de gestionare pentru produsele pescărești și al Comitetului consultativ pentru pescuit și acvacultură. Consultări prin intermediul unor contacte informale cu industria din UE (Asociația producătorilor din sectorul pescuitului din UE, Federația organizațiilor naționale ale importatorilor și exportatorilor de pește) Sinteza răspunsurilor și modul în care acestea au fost luate în considerare Măsurile propuse beneficiază de sprijinul marii majorități a statelor membre. |Obținerea și utilizarea expertizei |Domenii științifice/de expertiză vizate Experți care reprezintă statele membre în Comitetul de gestionare pentru produsele pescărești Metodologia utilizată Consultare deschisă Principalele organizații consultate/principalii experți consultați Experți desemnați de fiecare stat membru Consultări cu Comitetul de gestionare pentru produsele pescărești, cu Comitetul consultativ pentru pescuit și acvacultură, cu grupul de lucru III - Piețe și politică comercială, reuniuni cu părți interesate din Comunitate (Asociația producătorilor din sectorul pescuitului din UE și Federația organizațiilor naționale ale importatorilor și exportatorilor de pește) în cursul primului semestru al anului 2009. Sinteza avizelor primite și luate în considerare Nu a fost menționată existența unor riscuri potențial grave cu consecințe ireversibile. Mijloacele utilizate pentru a pune avizele experților la dispoziția publicului Publicarea propunerii |Evaluarea impactului Nu se aplică. |3) ELEMENTELE JURIDICE ALE PROPUNERII |Rezumatul acțiunii propuse Propunere de Regulament al Consiliului privind deschiderea și modul de gestionare a contingentelor tarifare comunitare autonome pentru anumite produse pescărești pentru perioada 2010 - 2012 |Temeiul juridic Articolul 26 din Tratatul CE |Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Este necesară adoptarea unor măsuri de reducere a gravelor dificultăți de aprovizionare cu care se va confrunta industria de prelucrare pentru următoarea perioadă trienală care începe în 2010. |Aceste măsuri sunt conforme cu principiile stabilite în vederea simplificării procedurilor pentru operatorii care desfășoară activități de comerț exterior și cu comunicarea Comisiei privind suspendările și contingentele tarifare autonome (98/C 128/02). |Alegerea instrumentelor |Instrumente propuse: regulament. |Alte instrumente nu ar fi adecvate din următorul motiv: în temeiul articolului 26 din Tratatul CE, suspendările și contingentele tarifare autonome se aprobă de către Consiliu, hotărând cu majoritate calificată, pe baza unei propuneri a Comisiei. Pentru a asigura uniformitatea dispozițiilor și aplicabilitatea lor directă în întreaga Comunitate, este necesară adoptarea unui regulament. |4) IMPLICAțIILE BUGETARE |Pe baza celor mai recente statistici complete (2008), impactul asupra pierderii de venit rezultând din prezentul regulament poate fi estimat la 75 milioane EUR pentru primul an al perioadei trienale care începe în 2010. Respectiva sumă a fost calculată pe baza taxelor vamale aplicate națiunii celei mai favorizate și a unei utilizări complete a contingentelor. Prin urmare, ea reprezintă nivelul maxim al pierderii de venit, Comunitatea acordând preferințe comerciale mai favorabile diferitelor grupuri de țări terțe (SPG – sistemul de preferințe generalizate, SPG+, ZLS – zona de liber schimb) și dat fiind că în medie utilizarea contingentelor în primii doi ani de la intrarea în vigoare a regulamentului care se abrogă era de 78% și, respectiv, 75%. Astfel, pierderea reală de venituri tinde să reprezinte sume mai mici (aproximativ 25 milioane EUR), dat fiind că taxele vamale aplicate națiunii celei mai favorizate nu se aplică uniform. |5) INFORMAțII SUPLIMENTARE |Spațiul Economic European Actul propus are relevanță pentru SEE și, prin urmare, trebuie extins la Spațiul Economic European. |Propunere deREGULAMENT AL CONSILIULUIprivind deschiderea și modul de gestionare a contingentelor tarifare comunitare autonome pentru anumite produse pescărești pentru perioada 2010 - 2012(Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 26,având în vedere propunerea Comisiei[1],întrucât:1.  În prezent, aprovizionarea Comunității cu anumite produse pescărești se bazează pe importuri din țări terțe. În ultimii 10 ani, rata de independență a UE în ceea ce privește produsele pescărești a scăzut de la 57% la 36%. Este în interesul Comunității să se suspende, parțial sau în totalitate, taxele vamale aplicabile produselor în cauză, în limita unor contingente tarifare comunitare cu volume adecvate. Pentru a nu periclita producția comunitară de produse pescărești și pentru a garanta aprovizionarea satisfăcătoare a industriei de prelucrare a UE, trebuie să se deschidă astfel de contingente tarifare care să țină seama de sensibilitatea produselor în cauză pe piața comunitară. Prin urmare, este oportun să se deschidă astfel de contingente tarifare pentru perioada 2010 – 2012, aplicându-se reduceri sau eliminări ale taxelor vamale.2.  La 10 iulie 2007, Consiliul a adoptat Regulamentul (CE) nr. 824/2007 privind deschiderea și modul de gestionare a unor contingente tarifare comunitare autonome pentru anumite produse pescărești pentru perioada 2007-2009[2]. Prezentul regulament înlocuiește Regulamentul (CE) nr. 824/2007 pentru a garanta condițiile adecvate de aprovizionare a industriei comunitare pentru perioada 2010 – 2012.3.  Trebuie să se garanteze accesul egal și continuu al tuturor importatorilor din Comunitate la respectivele contingente tarifare, precum și aplicarea neîntreruptă a nivelurilor prevăzute pentru aceste contingente la toate importurile de produse în cauză în toate statele membre, până la epuizarea contingentelor.4.  Pentru a se garanta eficacitatea gestionării comune a contingentelor tarifare, trebuie să li se permită statelor membre să preleve din volumul contingentelor cantitățile necesare corespunzătoare importurilor lor efective. Dat fiind că acest mod de gestionare necesită o colaborare strânsă între statele membre și Comisie, aceasta trebuie, în special, să poată monitoriza ritmul în care se epuizează contingentele și trebuie să informeze statele membre cu privire la aceasta.5.  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[3] prevede un sistem de gestionare a contingentelor tarifare care respectă ordinea cronologică a datelor de acceptare a declarațiilor de punere în liberă circulație. Contingentele tarifare deschise prin prezentul regulament trebuie să fie gestionate de Comisie și de statele membre în conformitate cu acest sistem.6.  Pentru mai multă claritate, este necesară abrogarea Regulamentului (CE) nr. 824/2007 cu începere de la 1 ianuarie 2010.7.  Având în vedere caracterul urgent al situației, este important să se acorde o excepție de la termenul de șase săptămâni menționat în partea I punctul 3 din Protocolul privind rolul parlamentelor naționale în cadrul Uniunii Europene anexat la Tratatul privind Uniunea Europeană și la Tratatele de instituire a Comunităților Europene,ADOPTĂ PREZENTUL REGULAMENT:Articolul 18.  Taxele la import pentru produsele menționate în anexă se suspendă, în limitele contingentelor tarifare, la nivelurile prevăzute, pentru perioadele menționate și până la volumele indicate pentru fiecare dintre acestea.9.  Importurile de produse menționate în anexă fac obiectul contingentelor prevăzute la alineatul (1) numai în cazul în care valoarea în vamă declarată este cel puțin egală cu prețurile de referință stabilite sau care urmează să fie stabilite în conformitate cu articolul 29 din Regulamentul (CE) nr. 104/2000 al Consiliului[4].Articolul 2Contingentele tarifare prevăzute la articolul 1 se gestionează în conformitate cu articolele 308a, 308b și 308c din Regulamentul (CEE) nr. 2454/93.Articolul 3Comisia și autoritățile vamale ale statelor membre cooperează strâns pentru a garanta gestionarea și controlul adecvat al aplicării prezentului regulament.Articolul 4Regulamentul (CE) nr. 824/2007 se abrogă.Articolul 5Prezentul regulament intră în vigoare în a treia zi de la data publicării în Jurnalul Oficial al Uniunii Europene .Aceasta se aplică de la 1 ianuarie 2010 până la 31 decembrie 2012.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinteleANEXĂArticolul 1.2.0 | Implicații asupra resurselor proprii | - 56,2/an |4. MĂSURI ANTIFRAUDĂControlul utilizării finale a anumitor produse care fac obiectul prezentului regulament al Consiliului se va efectua în conformitate cu articolele 291-300 din Regulamentul (CEE) nr. 2454/93 al Comisiei de stabilire a unor dispoziții de aplicare a Codului Vamal Comunitar.5. ALTE OBSERVAȚIIDat fiind că sistemul anterior de contingente tarifare autonome expiră la 31 decembrie 2009, prezenta propunere vizează asigurarea continuității și introducerea unui regim similar, ținând seama în mod corespunzător de nevoile predominante de aprovizionare și circumstanțele generale.Prezenta propunere conține modificările care trebuie aduse anexei la regulamentul care expiră, pentru a se ține seama de cererile de includere a noilor produse, de creșterile contingentelor tarifare autonome și de modificările denumirilor produselor respectivelor contingente care au fost prezentate și acceptate.Costul estimat al operațiuniiPrincipalul impact al regulamentului este pierderea de venit pentru Comunitate. Pe baza celor mai recente statistici complete (2008), impactul asupra pierderii de venit rezultând din prezentul regulament poate fi estimat la 75 milioane EUR pentru primul an al perioadei trienale care începe în 2010. Impactul regulamentului precedent a fost calculat la 69 milioane EUR pe an.Respectiva sumă a fost calculată pe baza taxelor vamale aplicate națiunii celei mai favorizate și a unei utilizări complete a contingentelor. Prin urmare, ea reprezintă nivelul maxim al pierderii de venit, Comunitatea acordând preferințe comerciale mai favorabile diferitelor grupuri de țări terțe (SPG – sistemul de preferințe generalizate, SPG+, ZLS – zona de liber schimb) și dat fiind că în medie utilizarea contingentelor în primii doi ani de la regulamentul care se abrogă era de 78% și, respectiv, 75%.Prin urmare, pierderea reală de venituri tinde să reprezinte sume mai mici (aproximativ 25 milioane EUR), dat fiind că taxele vamale aplicate națiunii celei mai favorizate nu se aplică uniform. Se estimează că taxa medie aplicată importurilor de produse pescărești în UE este mai mică decât 3% ad valorem, față de taxa medie aplicată națiunii celei mai favorizate pentru produse pescărești, care este de 10,9%.Cu toate acestea, suspendările acordate de organizarea comună a pieței au fost luate în considerare în calcularea pierderii de venit.[pic][pic][1] JO C , , p. .[2] JO L 184, 14.7.2007, p. 1.[3] JO L 253, 11.10.1993, p. 1.[4] JO L 17, 21.1.2000, p. 22.[5] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25% reprezentând cheltuieli de colectare.